**Letni program 2024**

Za delovni program 2024 je razpisanih 32 tem, ki pokrivajo 16 vsebinskih področij. Skupno je za letošnji program namenjenih 1,1 milijarde evrov.

*Razpisane teme evropskega obrambnega sklada*

*\*\*\*\*\*SLIKA\*\*\*\*\*\*\*\*\**

Prijave se ocenjujejo na podlagi njihovega prispevka k:

* odličnosti in možnosti prebojnega učinka na področju obrambe, predvsem preko prikaza prednosti pred obstoječimi produkti in tehnologijami,
* inovativnosti in tehnološkemu razvoju evropske obrambne industrije, predvsem s pomočjo uvedbe novih metod, izboljšav ali konceptov na obrambnem področju,
* konkurenčnosti in tržnemu potencialu evropske obrambne industrije,
* avtonomnosti evropske tehnološko-industrijske baze, tudi preko izboljševanja neodvisnosti in varnosti dobavne verige,
* vzpostavljanju novih čezmejnih sodelovanj med pravnimi subjekti znotraj EU,
* izboljševanju učinkovitosti življenjskega cikla produktov in tehnologij,
* povezovanju evropske obrambne industrije, izkazanem preko namer držav članic glede skupnega nadaljnjega razvoja in rabe produktov ali tehnologij, ter
* na podlagi kakovosti in učinkovitosti predvidene izvedbe.

Tudi letos imajo mala in srednje velika podjetja, ki bodo uspešno kandidirala na razpisih, v sklopu Evropskega obrambnega sklada na voljo poslovno mentorstvo. Za razliko od preteklih let, ko so se zanj lahko potegovala zgolj podjetja z uspešno kandidaturo na razpisih namenjenih izključno malim in srednje velikim podjetjem, se tokrat lahko zanj potegujejo v primeru uspešne kandidature na katerem koli izmed razpisov.

**Letni program 2024 bo za prijavo odprt:**

20.6.2024 – 5.11.2024

**Razpisna dokumentacija letošnjega programa** (daljša ali krajša različica) ter posodobljena večletna perspektiva vam je na voljo tudi na uradnem spletišču Evropskega obrambnega sklada. Na uradnem spletišču lahko pridobite ažurirane informacije in pregled sorodnih pobud financiranja in sodelovanja na področju obrambe.

Prav tako se lahko do **razpisne dokumentacije, pogostih vprašanj in podrobnejših navodil** dostopa neposredno preko posameznih razpisnih točk na Funding & tender portalu, preko katerega poteka tudi oddaja projektnih predlogov. Na ta način so na enem mestu zbrane samo informacije, ki jih potrebujete za dotični razpis. Na voljo so vam tudi odgovori na najpogosteje zastavljena vprašanja v povezavi s kandidaturo in izvedbo razpisov Evropskega obrambnega sklada.

**Evropski informativni dan**

28. in 29. junija bo Evropska komisija v hibridni obliki organizirala informativni dan Evropskega obrambnega sklada. Na voljo bodo predstavitve posameznih razpisov, pogojev za kandidaturo in ostalih koristnih informacij, ki bodo prijaviteljem koristile pri pripravi projektnih predlogov. Prav tako bo vsem prijaviteljem na voljo tematsko usmerjena platforma za iskanje konzorcijskih partnerjev, izbranim podjetjem pa omogočena tudi javna predstavitev njihovih projektnih predlogov in podjetij.

Več informacij in navodila za udeležbo.

**Slovenski informativni dan**

Dne 23.5. bo potekal nacionalni informativni dan Evropskega obrambnega sklada. Predstavljen bo aktualni delovni program, vloga Ministrstva za obrambo in podpora, ki jo nudimo, kot tudi izkušnje slovenskih subjektov v evropskih obrambnih projektih ter strateške usmeritve na področju raziskav in razvoja.

Več informacij in navodila za udeležbo

**Razpisna dokumentacija delovnega programa 2024**

**Podporni dokumenti:**

Uredba o vzpostavitvi Evropskega obrambnega sklada

Definicija malih in srednje velikih podjetij (v angleškem jeziku)

Finančna regulativa EU